**Κόνιτσα 25/07/2022**

**ΔΕΛΤΙΟ ΤΥΠΟΥ**

**ΑΠΟΧΗ ΠΑΡΑΤΑΞΕΩΝ κ. ΠΑΠΑΣΠΥΡΟΥ ΚΑΙ κ. ΣΠΑΝΟΥ ΑΠΟ ΤΙΣ ΣΥΝΕΔΡΙΑΣΕΙΣ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ**

Αγαπητοί συνδημότες,

Για σήμερα Δευτέρα 25-07-2022 είχε προγραμματιστεί και πάλι συνεδρίαση του Δημοτικού Συμβουλίου δια ζώσης με τα ίδια θέματα της από 21-07-2022 ορισθείσας συνεδρίασης, με βάση όλες τις προβλεπόμενες εκ του νόμου διαδικασίες.

Και πάλι οι παρατάξεις των κυρίων Α. Παπασπύρου και Β. Σπανού απείχαν από τη συνεδρίαση, πλην του επικεφαλής της παράταξης "Λαϊκή Συσπείρωση" κ. Δημητρίου Σδούκου και της Δημοτικής Συμβούλου κας Κατερίνας Δημάρατου και για μια ακόμα φορά η συνεδρίαση αναβλήθηκε.

Για μια ακόμα φορά δημιουργείται πρόβλημα στην εύρυθμη λειτουργία του Δημοτικού Συμβουλίου από την αναιτιολόγητη απουσία Δημοτικών Συμβούλων και των επικεφαλής των δύο παρατάξεων (να σημειωθεί ότι το προηγούμενο βράδυ της Κυριακής παρευρέθηκαν σε εκδήλωση του Δήμου ο κ. Παπασπύρου, ο κ. Σπανός και μέλη των παρατάξεών τους, αλλά παραδόξως το μεσημέρι της επόμενης ημέρας δεν μετείχαν στη συνεδρίαση).

Από το Γραφείο Δημάρχου